cyanic-selkie/wikianc huggingface dataset:
ব্রিটিশ ব্রডকাস্টিং কর্পোরেশন
ইতিহাস
পৃথিবীর প্রথম জাতীয় সম্প্রচার প্রতিষ্ঠান হচ্ছে ব্রিটিশ ব্রডকাস্টিং কর্পোরেশন। ১৯২২ সালের ১৮ অক্টোবর ব্রিটিশ ব্রডকাস্টিং কোম্পানি লিমিটেড নামে ইহা প্রতিষ্ঠিত হয়। প্রাথমিক ভাবে ৬টি ব্রিটিশ কোম্পানি মিলিত হয়ে এই লিমিটেড কোম্পানি প্রতিষ্ঠা করে। এই ছয়টি টেলিযোগাযোগ প্রতিষ্ঠান হল: মার্কোনী, রেডিও কমিউনিকেশন কোম্পানি, মেট্রোপলিটন-ভিকার্স (মেট্রোভিক), জেনারেল ইলেকট্রিক, ওয়েষ্টার্ণ ইলেকট্রিক ও ব্রিটিশ থমসন-হউষ্টন (বিটিএইচ)। ১৯২২ সালের ১৪ নভেম্বর লন্ডনের মার্কোনী হাউসের ২এলও স্টেশন থেকে প্রথম অনুষ্ঠান সম্প্রচারিত হয়।
বিবিসি বাংলা ভাষায় অনুষ্ঠান সম্প্রচার শুরু করে ১১ অক্টোবর, ১৯৪১ সাল থেকে।
পরিচালনা এবং কর্পোরেট কাঠামো
বিবিসি একটি সংবিধিবদ্ধ কর্পোরেশন যা সরাসরি সরকারি হস্তক্ষেপ থেকে স্বাধীন। বিবিসির কার্যক্রম এপ্রিল ২০১৭ থেকে বিবিসি বোর্ড দ্বারা তত্ত্বাবধান করা হয় এবং অফকম দ্বারা নিয়ন্ত্রিত হয়। বিবিসির বর্তমান চেয়ারম্যান রিচার্ড শার্প।
সনদ
বিবিসি রাজকীয় সনদের অধীনে কাজ করে। বর্তমান চার্টারটি ১ জানুয়ারী ২০১৭ থেকে কার্যকর হয়েছে এবং ৩১ ডিসেম্বর ২০২৭ পর্যন্ত এর মেয়াদ থাকবে। ২০১৭ চার্টারটিতে বিবিসি ট্রাস্টকে বিলুপ্ত ঘোষণা করা হয় এবং এটিকে বিবিসি বোর্ডের পরিচালনায় অফকমের বাহ্যিক প্রবিধানের সাথে প্রতিস্থাপিত করা হয়েছে।
রাজকীয় সনদের অধীনে বিবিসিকে স্বরাষ্ট্র সচিবের কাছ থেকে লাইসেন্স নিতে হবে। এই লাইসেন্সটি একটি চুক্তির ভিত্তিতে করা হয়েছে যা বিবিসিকে সম্প্রচারের অনুমতি দেওয়ার শর্তাবলী নির্ধারণ করে।
বিবিসি বোর্ড
বিবিসি বোর্ড ২০১৭ সালের এপ্রিলে গঠিত হয়েছিল। এটি পূর্ববর্তী গভর্নিং বডি, বিবিসি ট্রাস্টকে প্রতিস্থাপন করেছে, যা ২০০৭ সালে বোর্ড অফ গভর্নরকে প্রতিস্থাপিত করে তৈরি করা হয়েছিল। বোর্ড কর্পোরেশনের জন্য কৌশল নির্ধারণ করে, বিবিসি-এর পরিষেবা প্রদানে বিবিসি নির্বাহী বোর্ডের কর্মক্ষমতা মূল্যায়ন করে এবং মহাপরিচালক নিয়োগ করে। বিবিসির নিয়ন্ত্রণ বর্তমানে অফকমের দায়িত্বে। বোর্ড নিম্নলিখিত সদস্যদের নিয়ে গঠিত।
কার্যনির্বাহী কমিটি
কার্যনির্বাহী কমিটি সম্প্রচারের নিয়মিত ক্রিয়াকলাপ নিয়ন্ত্রণ করে। বিবিসির জৈষ্ঠ পরিচালকদের সমন্বয়ে গঠিত এই কমিটি প্রতি মাসে একবার বৈঠকে বসে এবং বোর্ড দ্বারা নির্ধারিত একটি কাঠামোর মধ্যে অপারেশনাল ম্যানেজমেন্ট এবং পরিষেবা সরবরাহের বিষয়ে কাজ করে।
আইয়ামে জাহেলিয়া
আইয়ামে জাহেলিয়া একটি ইসলামি ধারণা। ইসলামের ইতিহাসের ভাষায়, ইসলামের নবী মুহাম্মদ (স.) এর নবুওয়াত লাভের পূর্বে আরবের লোকেরা ঐশী বাণীর অভাবে অজ্ঞতার অন্ধকারে নিমজ্জিত ছিল। তখন আরবদের মধ্যে নানারূপ ধর্মীয় অনাচার ও কুসংস্কার বিরাজ করছিল। তারা নানা পাপাচারে আসক্ত ছিল। যা আইয়ামে জাহেলিয়া বা অন্ধকার যুগ নামে পরিচিত।
ব্রিটিশ ব্রডকাস্টিং কর্পোরেশন
অপারেশনাল বিভাগ
কর্পোরেশনের নিম্নলিখিত কিছু অভ্যন্তরীণ বিভাগ রয়েছে যা বিবিসির আউটপুট এবং অপারেশনগুলিকে পরিচালনা করে:
আইয়ামে জাহেলিয়া
সংজ্ঞা
“আইয়াম” শব্দের অর্থ সময় বা যুগ এবং ‘জাহেলিয়া' শব্দের অর্থ অজ্ঞতা বা তমসা। সুতরাং আইয়্যামে জাহেলিয়া বলতে ‘তমসা' বা ‘অজ্ঞতার যুগ' বুঝায়। পি. কে. হিট্রির মতে, প্রকৃত পক্ষে জাহেলিয়া বলতে সেই যুগকে বুঝায় যে যুগে আরবে কোন নিয়ম কানুন ছিল না, কোন নবীর আবির্ভাব ঘটে নি এবং কোন ঐশী কিতাব নাজিল হয় নাই।
ব্রিটিশ ব্রডকাস্টিং কর্পোরেশন
বাণিজ্যিক বিভাগ
বিবিসি সম্পূর্ণ নিজস্ব মালিকানাধীন বাণিজ্যিক বিভাগও পরিচালনা করে:
আইয়ামে জাহেলিয়া
ব্যাপ্তি
ঐতিহাসিকগণ আইয়্যামে জাহেলিয়ার সময়কালের ব্যাপ্তি সম্পর্কে ভিন্ন ভিন্ন মত দিয়েছেন। যেমন:
তবে ইতিহাস বিশ্লেষকগণ উপরিউক্ত সংজ্ঞায় আরবকে যুক্ত করার ব্যাপারে ভিন্ন মত প্রকাশ করেন। তারা বলেন, তদানীন্তন সময়ে দক্ষিণ আরব জ্ঞান-গরিমায় উন্নত ছিল এবং তারা সাহিত্য, সংস্কৃতি, ঐতিহ্য চেতনাসহ নানা সদগুণাবলীর অধিকারী ছিল। তবে উত্তর আরব ও মধ্য আরবের হেজাজ ও তৎসলগ্ন এলাকা ইসলামের আবির্ভাবের পূর্ব পর্যন্ত অজ্ঞতার অন্ধকারে নিমজ্জিত ছিল। আন্তর্জাতিক কার্যকলাপে তারা কোন খ্যাতি অর্জন করতে পারে নাই। উক্ত অঞ্চলের পরিবেশ ও পরিস্থিতি বিবেচনা করেই আইয়্যামে জাহেলিয়ার সংজ্ঞা নির্ধারিত হয়েছে। তাই প্রকৃত অর্থে জাহিলী যুগ বলতে বোঝায় আরবের সেই সময় কালকে যখন সেখানে কোন নবী-রাসুলের আবির্ভাব ঘটেনি বা বা কোন ঐশী কিতাব নাযিল হয়নি। ফলে সমাজ-সংস্কারের অভাবে অন্যায় অবিচার ধর্মীয় কুসংস্কার ইত্যাদি নানা অনাচারে ছেয়ে গিয়েছিল। এক কথায় বলা যায়, এই অন্ধকার সময়ই আইয়্যামে জাহেলিয়া।
ধাইন
ধাইন বা সিলোন বা জিলাং বা শিলং মাছ (বৈজ্ঞানিক নাম:Silonia silondia) (Silond catfish) হচ্ছে শিলবিয়েডে (Schilbeidae) পরিবারের এক প্রজাতির মাছ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।
বর্ণনা
এই প্রজাতির মাছের দেহ লম্বা ও চাপা। এদের চোখে চর্বিযুক্ত সরু একটা পাতা আছে, তুণ্ড গোলাকার। এদের ফুলকারণ্ধ্র প্রশস্ত এবং ফুলকা পর্দা যোজক থেকে আলাদা থাকে। অক্সিপিটাল প্রসেস প্রশস্ত এবং ত্রিকোণাকার।
বিস্তৃতি
এই মাছ ভারত, পাকিস্তান, বাংলাদেশ, নেপাল ও সম্ভবত মায়ানমারে পাওয়া যায়।
হিন্দু উৎসর্গ
হিন্দু উৎসর্গ উল্লেখ করতে পারে:
হরি কেশব সেন
হরি কেশব সেন (৯ ফেব্রুয়ারি, ১৯০৫ ― ১ সেপ্টেম্বর, ১৯৭৬), যিনি 'এইচ. কে. সেন নামেই বেশি পরিচিত, ছিলেন একজন ভারতীয় বাঙালি বিজ্ঞানী এবং জ্যোতিঃপদার্থবিজ্ঞানী। তিনি সেন-ওয়াইলার চৌম্বকীয় আয়নীয় তত্ত্বের' জন্য বিশেষভাবে পরিচিত, যা চৌম্বকীয় ক্ষেত্রে দুর্বল আয়নযুক্ত গ্যাসের মাধ্যমে রেডিও তরঙ্গ অগ্রগতির জন্য স্ট্যান্ডার্ড অ্যাপলটন-হার্ট্রি সূত্রের সাধারণীকরণ। ১৯৬০ খ্রিস্টাব্দে হরি কেশব সেন এবং এ. এ. ওয়াইলার সেন-ওয়াইলার চৌম্বকীয় আয়নীয় তত্ত্বটি আবিষ্কার করেছিলেন।
জীবনী
প্রাথমিক শিক্ষা শেষ করার পরে এইচ. কে. সেন ১৯৪৪ খ্রিস্টাব্দে এলাহাবাদ বিশ্ববিদ্যালয় থেকে জ্যোতির্বিজ্ঞানে ডক্টরেট ডিগ্রি অর্জন করেন। তারপরে তিনি ১৯৪৭ খ্রিস্টাব্দে আগাসিস রিসার্চ ফেলোশিপ পেয়ে মার্কিন যুক্তরাষ্ট্রের হার্ভার্ড বিশ্ববিদ্যালয়ে যান এবং হার্ভার্ড কলেজ মানমন্দিরে ১৯৪৮-৫৫ খ্রিস্টাব্দ পর্যন্ত প্রভাষক হিসেবে ছিলেন। সেখানে তিনি ডোনাল্ড এইচ. মেনজেলের সঙ্গে বিভিন্ন অ্যাস্ট্রো-ফিজিক্যাল সমস্যা নিয়ে কাজ করেছিলেন। ডক্টর সেন ১৯৫১-৫৪ খ্রিস্টাব্দ অবধি বোল্ডারের ন্যাশনাল ব্যুরো অফ স্ট্যান্ডার্ডসে পদার্থবিদ হিসাবে কাজ করেন। ১৯৫৫ খ্রিস্টাব্দে এয়ারফোর্স কেমব্রিজ রিসার্চ ল্যাবরেটরিতে যোগদানের পূর্বে ডক্টর সেন ১৯৫৪-৫৫ খ্রিস্টাব্দে হিউজ এয়ারক্রাফ্ট কোম্পানিতে বরিষ্ঠ বিজ্ঞানী হিসাবে দায়িত্ব পালন করেন। ১৯৫৯ খ্রিস্টাব্দে তিনি হার্ভার্ড কলেজ মানমন্দিরে সহযোগী গবেষক হিসেবে নিযুক্ত হন।
গবেষণা
এয়ারফোর্স কেমব্রিজ রিসার্চ ল্যাবরেটরিতে এ. এ. ওয়াইলারের সঙ্গে প্রফেসর সেন ১৯৬০ খ্রিস্টাব্দে সেন-ওয়াইলার চৌম্বকীয় আয়নীয় তত্ত্বটি আবিষ্কার করেন। তাঁর এই তত্ত্বের দ্বারা আয়নোস্ফেরিক ডি স্তরগুলি থেকে বেতার তরঙ্গগুলির পরিমাপক প্রতিসরণ, শোষণ এবং প্রতিফলন ধর্মগুলোর বৈশিষ্ট্য ব্যাখ্যা করা যায়। অধ্যাপক সেন ম্যাসাচুসেট্‌সের ব্র্যান্ডেডেইন বিশ্ববিদ্যালয়ের প্রদীপ এম. বক্সীর সঙ্গে ম্যাক্সওয়েলিয়ান প্লাজমার অরৈখিক দোলন নিয়ে গবেষণা করেছিলেন।
ইউটিসি+০২:০০
thumb|300px|ইউটিসি +০২ ২০১০: নীল (ডিসেম্বর), কমলা (জুন), হলুদ (সারাবছর), হালকা নীল - সাগর এলাকা
ইউটিসি+০২:০০ হল একটি সময় অঞ্চল, যা ইউটিসি থেকে ২ ঘণ্টা এগিয়ে। এটি আইএসও-৮৬০১-তে সম্পৃক্ত সময় যা হিসেবে লেখা হবে। এটি একটি সময় অঞ্চল, যা একটি অর্ধবৃত্তের দৈর্ঘ্য হিসেবে ৩০° পূর্ব মধ্যরেখার একটি সহায়ক।
এই সময় ব্যবহার করা হয়:
আল জোহরা বিনতে ইব্রাহিম আল ইব্রাহিম
আল জোহরা বিনতে ইব্রাহিম আল ইব্রাহিম হলেন বাদশাহ ফাহাদ বিন আব্দুল আজিজের স্ত্রী এবং প্রিন্স আব্দুল আজিজের মা।
ব্যক্তিগত জীবন
আল জোহরা আল ইব্রাহিম তার প্রথম স্বামীকে তালাক্ব দিয়ে বাদশাহ ফাহাদকে বিয়ে করেন। তিনি ছিলেন বাদশাহ ফাহাদের চতুর্থ এবং সবচেয়ে প্রিয় পত্নী।  তাদের একমাত্র ছেলে, প্রিন্স আব্দুল আজিজ, যিনি বাদশাহ ফাহাদের কনিষ্ঠতম সন্তান।
১৯৯৫ সালে বাদশাহ ফাহাদের স্ট্রোকের পর, তার ক্ষমতা সীমিত হয়ে আসে। তিনি ক্রমশ আল জোহরা আল ইব্রাহিমের ওপর নির্ভরশীল হয়ে পড়েন। আল জোহরা তাকে সব কাজে সহায়তা করতো, এমনকি জনসাধারণের বিষয়সমূহ নিয়েও তিনি কাজ করতেন।
পরবর্তী জীবন
২০০৫ সালের আগস্ট মাসে বাদশাহ ফাহাদের মৃত্যুর পর আল জোহরা আল ইব্রাহিম পরিবারের অন্যতম প্রভাবশালী ও সম্মানিত সদস্যে পরিণত হন। তার সাথে রাজবংশের প্রভাশালী সদস্যদের সাথে সুসম্পর্ক বজায় থাকে। ২০০৭ সালের জানুয়ারী মাসে আমির জাবির আল আহমাদ আল সাবাহের মৃত্যুর পর তার পরিবারকে সম্মান দেওয়ার জন্য তিনি বাদশাহ আব্দুল্লাহর সাথে কুয়েত ভ্রমণ করেছিলেন, যা তার চলমান প্রভাবের একটি নিদর্শন বলে মনে করা হয়।
বাংলাদেশে রাশিয়ার রাষ্ট্রদূতদের তালিকা
গণপ্রজাতন্ত্রী বাংলাদেশে রাশিয়ান ফেডারেশনের অ্যাম্বাসেডর এক্সট্রাঅর্ডিনারি এবং প্লেনিপোটেনশিয়ারি হলেন রাশিয়ার রাষ্ট্রপতি ও সরকার এবং বাংলাদেশের রাষ্ট্রপতি ও সরকারের মধ্যকার সরকারী প্রতিনিধি।
রাষ্ট্রদূত এবং তার কর্মীরা ঢাকায় রাশিয়ার দূতাবাসে কাজ করেন। চট্টগ্রামে একটি কনস্যুলেট জেনারেল আছে। বাংলাদেশে রাশিয়ার রাষ্ট্রদূতের পদে বর্তমানে রয়েছেন, ১৯ মে ২০২১ থেকে দায়িত্বশীল।
কূটনৈতিক সম্পর্কের ইতিহাস
সোভিয়েত ইউনিয়ন এবং বাংলাদেশের মধ্যে মিশন পর্যায়ে কূটনৈতিক সম্পর্ক প্রথম স্থাপিত হয় ২৫ জানুয়ারী ১৯৭২ সালে প্রথম সোভিয়েত রাষ্ট্রদূত,, ১৬ ফেব্রুয়ারি ১৯৭২-এ নিযুক্ত হন।  ১৯৯১ সালে সোভিয়েত ইউনিয়নের বিলুপ্তির সাথে, সোভিয়েত রাষ্ট্রদূত, , ১৯৯২ সাল পর্যন্ত রাশিয়ান ফেডারেশনের প্রতিনিধি হিসাবে অব্যাহত ছিল
সেন্ট যোসেফস্ স্কুল এন্ড কলেজ
সেন্ট যোসেফস্ স্কুল এন্ড কলেজ নাটোর জেলার বনপাড়ায় অবস্থিত একটি বিদ্যালয়। খ্রিস্টান ধর্মপ্রচারকদের দ্বারা প্রতিষ্ঠিত বিদ্যালয়টির যাত্রা শুরু হয় ১৯৬৩ সালে। স্কুলটি ২০১৩ সালে ৫০ বছরের জুবিলী পালন করেছে।
ইতিহাস
১৯৩০ সালে খ্রিস্টান ধর্মপ্রচারক কানেভল্লীর সহযোগিতায় সেন্ট যোসেফস্ প্রাথমিক বিদ্যালয় এর যাত্রা শুরু হয়। পরে ফাদার কাত্তানেয় এর চেষ্টায় ৫ম শ্রেণী খোলা হয়। শিক্ষক হিসেবে নিয়োগপ্রাপ্ত হন পলিক গমেজ, যোসেফ ছৈয়াল, প্রয়াত ডানিয়েল কোড়াইয়া, প্রয়াত যোসেফ রোজারিও, প্রয়াত ফ্রান্সিস কস্তা ও লুইজা দিদি মনি। এরপর কানেভল্লীর আহ্বানে প্রয়াত আঃ ছাত্তার চৌধুরী শিক্ষক ও পরামর্শক হিসেবে যুক্ত হন। ১৯৬৩ সালে ভেরপল্লী ও চেসকাতোর অক্লান্ত চেষ্টায় বর্তমান গীর্জার সংলগ্ন চত্বরে নির্মিত হয় ১১ কক্ষ বিশিষ্ট ইংরেজি U আকৃতির বৃহদাকার এই স্কুল। এতে ব্যবহৃত জমিটি দান করেন মরহুম রহিম উদ্দিন মৃধা ও কাউন্সিলর চেয়ারম্যান মরহুম রকিব উল্লাহ মৃধা এবং সার্বিক  সহযোগিতা করেন মরহুম সাব্দুল আলী প্রমাণিক। এ সময়েই স্কুলটি জুনিয়র হাই স্কুলে উন্নিত করা হয়।
২০১৫ সালে এর কলেজ শাখা উদ্বোধন করা হয়। ২০১৮ সালে সেন্ট যোসেফস্ প্রাইমারি স্কুলকে সেন্ট যোসেফস্ হাইস্কুলের সাথে যুক্ত করা হয় এবং পুনঃনামকরণ করে সেন্ট যোসেফস স্কুল এন্ড কলেজ করা হয়।
বর্তমানে প্রাথমিক শাখার শিক্ষাথী সংখ্যা ৯৫০ জন এবং মাধ্যমিক শাখার শিক্ষাথী সংখ্যা ১৩৫৬ জন। অধ্যক্ষ ড. ফা: শংকর ডমিনিক গমেজের নেতৃত্বে প্রাইমারি শাখায় ১৫ জন শিক্ষক, মাধ্যমিক শাখায় ৩৭ জন শিক্ষক এবং কলেজ শাখায় ২০ জন প্রভাষক শিক্ষা দিয়ে যাচ্ছেন।
পাঠ্যক্রম
এই প্রতিষ্ঠানে নার্সারি থেকে ১২শ শ্রেণী পর্যন্ত ছাত্রদের পাঠদান করা হয়। মাধ্যমিক ও উচ্চ মাধ্যমিক শ্রেণীতে বিজ্ঞান, মানবিক ও বাণিজ্য শাখায় শিক্ষার্জনের সুযোগ রয়েছে।
পাঠদান পদ্ধতি
পর্বশেষ পরীক্ষা ছাড়াও প্রতি পর্বে দু'টি করে শ্রেণী-পরীক্ষা গ্রহণ করা হয়।
ফলাফল
প্রতিষ্ঠাকালীন সময় হতে সেন্ট যোসেফস স্কুল এন্ড কলেজ পি.এস.সি, জে.এস.সি, এস.এস.সি ও এইচ.এস.সি পরীক্ষায় কৃতিত্বপূর্ণ ফলাফল করছে। ২০১৭ হতে ২০২১ পর্যন্ত সেন্ট যোসেফস স্কুল এন্ড কলেজের এইস.এস.সি পরীক্ষার ফলাফল নিম্নরূপ: ২০০৬ হতে ২০০৯ সাল পর্যন্ত এস.এস.সি পরীক্ষায় এ প্রতিষ্ঠানের ফলাফল নিম্নরূপ:
সাফল্য
১৯৮৭ সালে শ্রেষ্ঠত্বের জন্য বিদ্যালয়টি জাতীয় পুরস্কার লাভ করে। এছাড়া ১৯৮৮, ১৯৯১ ও ২০১০ সালে এই বিদ্যালয়টি নাটোর জেলার শ্রেষ্ঠ বিদ্যালয়ের স্বীকৃতি লাভ করে। এবং ২০২১ সালের এইচএসসি পরীক্ষায় নাটোর জেলার সবচেয়ে বেশি এ প্লাস পায় এই প্রতিষ্ঠানের কলেজ শাখা থেকে।
কিরঘিজ উইকিপিডিয়া
কিরঘিজ উইকিপিডিয়া হচ্ছে অনলাইন বিশ্বকোষ উইকিপিডিয়ার কিরঘিজ ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। কিরঘিজ উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
বহিঃসংযোগ
কিরঘিজ উইকিপিডিয়া
কোফারাদ
কোফারাদ (Kopharad) ভারতের মহারাষ্ট্র রাজ্যের থানে জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে কোফারাদ শহরের জনসংখ্যা হল ৫২৬৭ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৮২%। পুরুষদের মধ্যে সাক্ষরতার হার ৮৭% এবং নারীদের মধ্যে এই হার ৭৬%। সারা ভারতের সাক্ষরতার হার ৫৯.৫%, তার চাইতে কোফারাদ এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
গো (প্রোগ্রামিং ভাষা)
গো একটি প্রোগ্রামিং ভাষা যেটি ২০০৭ সালে গুগলে ডেভেলপ করা হয়। এটি স্ট্যাটিক টাইপড ল্যাঙ্গুয়েজ যার সিনট্যাক্স  সি প্রোগ্রামিং এর মত । এটিতে গ্যারবেজ কালেকশন, টাইপ সেফটি, ডাইন্যামিক টাইপিং ক্যাপাবিলিটি, সিএসপি ধরনের কনকারেন্সি, বড় লাইব্রেরী রয়েছে । গুগলের তিনজন কর্মকর্তা রবার্ট গ্রিসেমার, রব পাইক এবং কেন থম্পসন একত্রে এই ভাষাটি নির্মাণ করেন। এর সোর্স কোড ২০০৯ সালে উন্মুক্ত করে দেওয়া হয় । জাভা এবং সি এর মত প্রতিষ্ঠিত ল্যাংগুয়েজ এর তুলনায় এর সোর্স কোড সহজবোধগম্য এবং দ্রুত কার্যকারী ॥ এটিকে এমনভাবে বানানো হয় যাতে এই প্রোগ্রামিং ল্যাঙ্গুয়েজটি Linux, OS X, Windows, এছাড়াও BSD এবং Unix এর কিছু ভার্শন এ চলতে পারে ।  এমনকি ২০১৫ সাল থেকে এটি স্মার্টফোন এও ব্যবহারযোগ্য হয় । বিবিসি, সাউন্ড ক্লাউড , ফেসবুক এর মত বড় বড় ওয়েবসাইটে গুগল গো এর ব্যবহার দেখা যায় ।
ইতিহাস
ভাষাটি নভেম্বর,2009 সালে ঘোষণা করা হয় । এটি সাধারনত গুগলের বিভিন্ন পন্যে ব্যবহার করা হয় । তাছাড়াও অন্য কোম্পানি দ্বারা এটি ব্যবহার করা হয় ।
ভাষার ডিজাইন
গো (প্রোগ্রামিং ভাষা)' একটি ওপেন সোর্স সফটওয়্যার এবং এটি তৈরির সময় সকল প্লাটফরম যেমন লিনাক্স,ম্যাক ওএস,মাইক্রোসফট উইন্ডোজ এর কথা মাথায় রাখা হয় ।
গো তে হ্যালো ওয়ার্লড এর প্রোগ্রামের ধরন নিচের মতন ।
প্রোগ্রাম রান করানো
গো এর অফিশিয়াল সাইট থেকে ঘুরে আসতে পারেন। উইন্ডোজ লিনাক্স ম্যাক এর জন্য ১.৭ রিলিজ রয়েছে, ওয়েব ও কোড রান করাতে পারবেন  ।  চাইলে আমাদের লোকাল মেশিনেও এই ট্যুর রান করতে পারি । সেক্ষেত্রে আমাদের ইন্টারনেটে কানেক্টেড না থাকলেও চলবে । লোকাল মেশিনে রান করায়, আমাদের কোডও দ্রুত কম্পাইল হবে এবং আমরা দ্রুত রেসপন্স পাবো । অফলাইনে এই ট্যুর রান করার দুটো উপায় আছে -
নতুন একটি প্রোগ্রামিং ভাষা কেন?
গুগল মনে করে বর্তমানে প্রচলিত প্রোগ্রামিং ভাষাগুলো তাদের উপযোগিতার সীমা প্রায় পূর্ণ করে এনেছে। সোজা কথা হল, এদের আর নতুন কিছু দেয়ার নেই। বর্তমানে সবচেয়ে জনপ্রিয় ও বিখ্যাত যে ভাষাগুলো প্রচলিত আছে (যেমন সি, সি++, জাভা, সি) সেগুলো প্রায় একই ধরনের সিনট্যাক্স কাঠামোকে ভিত্তি করে প্রতিষ্ঠিত। এসব প্রোগ্রামিং ভাষাকে হালনাগাদ করা বা এগুলোতে নতুন বৈশিষ্ট্য যোগ করার মানে হল, এদের লাইব্রেরিকেই শক্তিশালী ও বিস্তৃত করা, মূল ল্যাংগুয়েজের কাঠামোতে কিন্তু কোনো মৌলিক পরিবর্তন আনা হচ্ছে না। এ কারণে এ জায়গাটাতে গুরুত্ব দিতে চায় গুগল। কেবল নতুন একটি লাইব্রেরি অ্যাড করাই নয়, তার চাইতেও বেশি কিছু দিতে চায় গুগল। সি থেকে আজ পর্যন্ত কম্পিউটিং-এর ভুবনটি কিন্তু নানাভাবে পরিবর্তিত হয়েছে। গুগল-এর পক্ষ থেকেও তাই বলা হচ্ছে: ‘বর্তমানে কম্পিউটারের শক্তি প্রচন্ডভাবে বেড়ে গেছে, কিন্তু তার সঙ্গে তাল মিলিয়ে সফটঅয়্যার ডেভেলপমেন্ট ততটা শক্তি সঞ্চয় করতে পারছে না।’ প্যারালাল প্রসেসিং বা গারবেজ কালেকশন-এর মত কনসেপ্টকে সমর্থন বা ধারণ করতে গেলে প্রোগ্রামিং ভাষাগুলোর নিজেদের পাল্টে ফেলতে হবে অনেকটাই। এ কারণেই গুগল ‘গো’ প্রোগ্রামিং ভাষাকে ডিজাইন করেছে একেবারে শুরু থেকে, দ্রতগতির কম্পাইলেশনের সুবিধাসহ একটি সমসাময়িক, গারবেজ-কালেক্টেড ভাষা হিসেবে।
বামাচার
বামাচার (वामाचार) শব্দের অর্থ বামপন্থ, এবং সংস্কৃত শব্দ বামমার্গ এর সমার্থক। এটি নির্দিষ্ট উপাসনা বা সাধনা বর্ণনা করার জন্য ব্যবহৃত হয় যা কেবলমাত্র বৈদিক আদেশের জন্য বিপরীত (নাস্তিক) নয়, তবে স্থিতাবস্থার তুলনায় চরম। অভ্যাসগুলি সাধারণত অভিযোজনে তান্ত্রিক হিসেবে বিবেচিত।
বামাচারের বিপরীতে হল দক্ষিণাচার, যা শুধুমাত্র আস্তিক্যবাদকে বোঝাতে নয় বরং আধ্যাত্মিকতার পদ্ধতিগুলিকেও বোঝাতে ব্যবহৃত হয়, এবং যেগুলি বৈদিক আদেশের সাথে সামঞ্জস্যপূর্ণ এবং সাধারণত স্থিতাবস্থায় সম্মত।
বামাচার ও দক্ষিণাচারের অনুশীলনের পদ্ধতিগুলি ভারতীয় ধর্মের যেমন হিন্দুধর্ম, জৈনধর্ম, শিখধর্ম ও  বৌদ্ধধর্মের আস্তিক ও নাস্তিক উভয় অনুশীলনেই স্পষ্ট হতে পারে এবং এটি পছন্দ, সংস্কৃতি, প্রবৃত্তি, দীক্ষা, সাধনা ও বংশের (পরম্পরা) বিষয়।
ব্রহ্মা যমলা
ব্রাহ্মা যমলা, ডান হাতের বৈষ্ণব তান্ত্রিক পাঠ, বলে ঐতিহ্যের তিনটি স্রোত রয়েছে: দক্ষিণ, বাম ও মধ্যম। এগুলি তিনটি গুণের প্রত্যেকটির প্রাধান্য দ্বারা চিহ্নিত করা হয়: সত্ত্ব, রজঃ ও তমঃ। এই পাঠ্য অনুসারে,  দক্ষিণ সত্ত্ব দ্বারা চিহ্নিত, এবং শুদ্ধ; মধ্যম, রজঃ দ্বারা চিহ্নিত, মিশ্রিত; এবং বাম, তমঃ দ্বারা চিহ্নিত, অশুদ্ধ। প্রতিটি শ্রেণীর তন্ত্র আধ্যাত্মিক অনুশীলনের নির্দিষ্ট লাইন অনুসরণ করে।
অনুশীলন
বামাচার ঐতিহ্যগুলি এই আক্ষরিক রূপগুলির ব্যবহারে কঠোর আচারের সীমাবদ্ধতা রাখে এবং অ-অনুমোদিত ব্যবহারের বিরুদ্ধে সতর্ক করে। যদি তাই ব্যবহার করা হয় তবে তারা ব্যক্তিকে পাপ করতে উৎসাহিত করে। বামাচার আচারের অনুশীলনকারীরা এই আক্ষরিক জিনিসগুলির জন্য প্রতীকী প্রতিস্থাপন করতে পারে, যা গোঁড়া হিন্দু অনুশীলনে অনুমোদিত নয়। আক্ষরিক পঞ্চমকারের সাথে জড়িত ছাড়াই যে তান্ত্রিক অনুশীলন করা যেতে পারে তা স্বামী মাধবানন্দ দ্বারা জোর দেওয়া হয়েছে, এবং বলা হয়েছে যে অনেক সাধুর দ্বারা অনুশীলন করা হয়েছে।
অঘোরি
ব্যারেট অঘোরি অনুশীলনকারীদের চার্নেল স্থল সাধনাকে তার বাম এবং ডান পন্থের উভয় ক্ষেত্রেই আলোচনা করেছেন এবং এটিকে প্রধানত সংযুক্তি এবং ঘৃণার মধ্য দিয়ে কাটা হিসাবে চিহ্নিত করেছেন যাতে অগ্রভাগের অভ্যন্তরীণ আদিমতা, সংস্কৃতি বা গৃহপালিত দৃষ্টিভঙ্গি দ্বারা প্রভাবিত একটি দৃষ্টিকোণ: "অঘোরের গুরু ও শিষ্যরা তাদের রাজ্যকে আদিম ও সর্বজনীন বলে বিশ্বাস করেন। তারা বিশ্বাস করে যে সমস্ত মানুষই প্রাকৃতিকভাবে জন্মগ্রহণকারী অঘোরি। হরি বাবা বেশ কয়েকবার বলেছেন যে সমস্ত সমাজের মানব শিশুরা বৈষম্যহীন, তারা তাদের চারপাশের খেলনাগুলির মতোই তাদের নিজেদের নোংরামিতে খেলবে। শিশুরা বড় হওয়ার সাথে সাথে ধীরে ধীরে বৈষম্যমূলক হয়ে ওঠে এবং তাদের পিতামাতার সাংস্কৃতিকভাবে নির্দিষ্ট সংযুক্তি ও ঘৃণা শেখে। শিশুরা তাদের মৃত্যু সম্পর্কে ক্রমবর্ধমান সচেতন হয়ে ওঠে কারণ তারা তাদের মাথা ধাক্কা দেয় এবং মাটিতে পড়ে যায়। তারা তাদের মৃত্যুর ভয়ে আসে এবং তারপর সম্পূর্ণভাবে অস্বীকার করার উপায় খুঁজে বের করে এই ভয়কে প্রশমিত করে। এই অর্থে, অঘোর সাধনা হল গভীরভাবে অভ্যন্তরীণ সাংস্কৃতিক মডেল শেখার একটি প্রক্রিয়া। যখন এই সাধনাটি শ্মশান সাধনার রূপ নেয়, তখন অঘোরি খুব ছোট শিশু হিসাবে মৃত্যুর মুখোমুখি হয়, একই সাথে তার দুটি চরমে জীবনের সমগ্রতাকে ধ্যান করে। এই আদর্শ উদাহরণটি অন্যান্য আঘোর অনুশীলনের জন্য একটি নমুনা হিসাবে কাজ করে, বাম ও ডান উভয়ই, আচার এবং দৈনন্দিন জীবনে।"
দঙ্গো উয়াত্তারা
দঙ্গো আবু বকর ফয়সাল উয়াত্তারা (Dango Ouattara; জন্ম: ১১ ফেব্রুয়ারি ২০০২; দঙ্গো উয়াত্তারা নামে সুপরিচিত) হলেন একজন বুর্কিনাবি পেশাদার ফুটবল খেলোয়াড়। তিনি বর্তমানে ফরাসি ক্লাব লরিয়াঁ এবং বুর্কিনা ফাসো জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেলেন।
দঙ্গো ২০২১ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।
প্রারম্ভিক জীবন
দঙ্গো আবু বকর ফয়সাল উয়াত্তারা ২০০২ সালের ১১ই ফেব্রুয়ারি তারিখে বুর্কিনা ফাসোর ওয়াগাদুগুতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০২১ সালের ৩০শে ডিসেম্বর তারিখে, ১৯ বছর, ১০ মাস ও ১৯ দিন বয়সে, বাম পায়ে ফুটবল খেলায় পারদর্শী দঙ্গো মৌরিতানিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বুর্কিনা ফাসোর হয়ে অভিষেক করেছেন। উক্ত ম্যাচের ৪৬তম মিনিটে আক্রমণভাগের খেলোয়াড় জিব্রিল উয়াত্তারার বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি ০–০ গোলে ড্র করেছিল। বুর্কিনা ফাসোর হয়ে অভিষেকের বছরে দঙ্গো সর্বমোট ১ ম্যাচে অংশগ্রহণ করেছেন।
দঙ্গো ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত বুর্কিনা ফাসো দলে স্থান পেয়েছেন।
প্যালিন্‌ড্রোমীয় সংখ্যা
প্যালিন্‌ড্রমীয় সংখ্যা হচ্ছে বিশেষ এক ধরনের সংখ্যা, যার অঙ্ক গুলি উল্টো করে লিখলেও সংখ্যাটি একই থাকে। 1013101 এরকম একটি সংখ্যা। প্যালিনড্রমিক শব্দটি প্যালিনড্রম থেকে এসেছে, যা সেই সমস্ত শব্দকে নির্দেশ করে, যাদেরকে উল্টো করে পড়লেও শব্দটি একই থাকে।যেমন তারিখ ৯-১০-২০১৯, দু দিক থেকেই তাই।
বাংলা কিছু উদহারন যেমনঃ
নিধুরাম রাধুনি
সুবললাল বসু
রমাকান্ত কামার
প্যালিনড্রোম বাক্য হল -
‘থাক রবি কবির কথা,’
‘কীর্তন মঞ্চ পরে পঞ্চম নর্তকী’ ,
‘মার কথা থাক, রমা।’
প্রথম দুটো রবীন্দ্রনাথ ঠাকুরের আর পরের দুটো দাদাঠাকুর শরৎ পণ্ডিতের বানানো। ‘কীর্তন মঞ্চ পরে পঞ্চম নর্তকী'- এই শব্দ টি এখনও পর্যন্ত সবচেয়ে বড় palindrome বাংলা ভাষায়!!
এই ব্যাপার টা যদি অঙ্ক দিয়ে বলতে হয় তবে উদাহরণ দিতে হবে
১২১,১৪৪১,৫৬৭৬৫ এরকম হাজারো আছে।
এই ব্যাপার টা যদি ইংলিশ দিয়ে বলতে হয় তবে উদাহরণ দিতে হবে
redivider, deified, civic, radar, level, rotor, kayak, reviver, racecar, madam, refer
প্যালিনড্রমিক সংখ্যা নিয়ে দুইটি মজার সমস্যা আছে।
একটা ব্যাপার মনে হয় না বললেও চলে। যেকোন ভিত্তিতে প্যালিনড্রমিক সংখ্যার মোট সংখ্যা অসীম।
Palindrom
লতিফা সিদ্দিকী বালিকা উচ্চ বিদ্যালয়
লতিফা সিদ্দিকী বালিকা উচ্চ বিদ্যালয় বাংলাদেশের চট্টগ্রাম জেলার একটি শিক্ষাপ্রতিষ্ঠান।
অবস্থান
প্রতিষ্ঠানটি চট্টগ্রাম জেলার সীতাকুণ্ড উপজেলার ৭ নংকুমিরা ইউনিয়নে র ছোট কুমিরায় অবস্থিত।
ইতিহাস
১৯৭৩ সালে বিদ্যালয়টি প্রতিষ্ঠিত হয়। বাংলাদেশের প্রথম বাণিজ্য মন্ত্রী জনাব এম আর সিদ্দিকী এ ঐতিহ্যবাহী নারী শিক্ষাপ্রতিষ্ঠান প্রতিষ্ঠা করেন।
ব্যবস্থাপনা
বিদ্যালয় পরিচালনার জন্য বেগম লতিফা সিদ্দিকীকে সভাপতি করে ১০ জন বিশিষ্ট একটি পরিচালনা পরিষদ রয়েছে।
শিক্ষকবৃন্দ
বিদ্যালয়ের প্রধান শিক্ষক জনাব মোহাম্মদ লোকমান মিয়া। সর্বমোট ২০ জন অভিজ্ঞ শিক্ষকমণ্ডলী এ বিদ্যালয়ে কর্মরত আছেন।
নামের ক্রমানুসারে(জৈষ্ঠ্যতার ভিত্তিতে নয়) প্রশাসনিক বিভাগ ১) প্রধান শিক্ষক- জনাব মোহাম্মদ লোকমান মিয়া ২) সহকারী প্রধান শিক্ষক- জনাব আবু দাউদ
সম্মানিত শিক্ষক-শিক্ষিকাবৃন্দ কুমিরা ইউনিয়ন, সীতাকুণ্ড ১) জনাব অনু রায় ২) জনাব তাসলিমা আকতার ৩) জনাব মোহাম্মদ মুশফিকুর রহমান পারভেজ ৪) জনাব রিংকু রানী বিশ্বাস ৫) জনাব রেহেনা আকতার ৬) জনাব নাছিমা বেগম ৭) জনাব ওমর ফারুক ৮) জনাব মোঃ মঈনুর রশীদ ৯) জনাব মোঃ আব্দুল আলীম
অবকাঠামো
বিদ্যালয় ২টি ত্রিতল ভবন ও ২টি দ্বিতল ভবন রয়েছে।
শিক্ষা কার্যক্রম
এটি একটি বালিকা মাধ্যমিক বিদ্যালয়। বর্তমানে ১১ শতাধিক শিক্ষার্থী এ বিদ্যালয়ে অধ্যয়নরত আছে।
ফলাফল ও কৃতিত্ব
বিগত বছরের পাশের হার ৯১.২৬%। এ বিদ্যালয় থেকে জেএসসি ও এসএসসি পরীক্ষায় জিপিএ ৫ সহ প্রতি বছরে ভাল ফলাফল অর্জন করে।
গ্যারেথ বেল
গ্যারেথ ফ্রাঙ্ক বেল (Gareth Frank Bale; জন্ম: ১৬ জুলাই ১৯৮৯; গ্যারেথ বেল নামে সুপরিচিত) হলেন একজন ওয়েলশ পেশাদার ফুটবল খেলোয়াড়। তিনি মার্কিন যুক্তরাষ্ট্রের পেশাদার ফুটবলের শীর্ষ স্তর মেজর লিগ সকারের ক্লাব লস অ্যাঞ্জেলেস এবং ওয়েলস জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।
ওয়েলশ ফুটবল ক্লাব কার্ডিফ সিভিল সার্ভিসের যুব পর্যায়ের হয়ে খেলার মাধ্যমে বেল ফুটবল জগতে প্রবেশ করেছেন এবং পরবর্তীকালে সাউদাম্পটনের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০০৫–০৬ মৌসুমে, ইংরেজ ক্লাব সাউদাম্পটনের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন; সাউদাম্পটনের হয়ে তিনি ৪০ ম্যাচে ৫টি গোল করেছেন। অতঃপর ২০০৭–০৮ মৌসুমে তিনি প্রায় ১৫ মিলিয়ন ইউরোর বিনিময়ে টটেনহ্যাম হটস্পারে যোগদান করেছেন, টটেনহ্যাম হটস্পারের হয়ে তিনি সকল প্রতিযোগিতায় ২০৩ ম্যাচে ৫৫টি গোল করেছেন। ২০১৩–১৪ মৌসুমে, তিনি তৎকালীন বিশ্ব রেকর্ড প্রায় ১০১ মিলিয়ন ইউরোর বিনিময়ে টটেনহ্যাম হটস্পার হতে স্পেনীয় ক্লাব রিয়াল মাদ্রিদে যোগদান করেছেন, রিয়াল মাদ্রিদের হয়ে আট মৌসুমে ৩টি লিগ শিরোপাসহ ৫টি উয়েফা চ্যাম্পিয়নস লিগের শিরোপা জয়লাভ করেছেন। ২০২২ সালে, তিনি মার্কিন ক্লাব লস অ্যাঞ্জেলেসে যোগদান করেছেন।
২০০৫ সালে, বেল ওয়েলস অনূর্ধ্ব-১৭ দলের হয়ে ওয়েলসের বয়সভিত্তিক পর্যায়ে অভিষেক করেছিলেন। ওয়েলসের বয়সভিত্তিক দলের হয়ে খেলার পর, তিনি ২০০৬ সালে ওয়েলসের হয়ে আন্তর্জাতিক পর্যায়ে অভিষেক করেছেন; ওয়েলসের জার্সি গায়ে তিনি এপর্যন্ত ১০৬ ম্যাচে ৪০টি গোল করেছেন। তিনি ওয়েলসের হয়ে এপর্যন্ত ২টি উয়েফা ইউরোপীয় চ্যাম্পিয়নশিপে (২০১৬ এবং ২০২০) অংশগ্রহণ করেছেন, যার মধ্যে ২০১৬ সালে ক্রিস কোলম্যানের অধীনে তারা সেমি-ফাইনালে উত্তীর্ণ হয়েছেন।
ব্যক্তিগতভাবে, বেল বেশ কিছু পুরস্কার জয়লাভ করেছেন, যার মধ্যে টানা ২ মৌসুমে টটেনহ্যাম হটস্পারের বর্ষসেরা যুব খেলোয়াড় এবং ২০১৮ ফিফা ক্লাব বিশ্বকাপের গোল্ডেন বল জয় অন্যতম।
প্রারম্ভিক জীবন
গ্যারেথ ফ্রাঙ্ক বেল ১৯৮৯ সালের ১৬ই জুলাই তারিখে ওয়েলসের কার্ডিফে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
বেল ওয়েলস অনূর্ধ্ব-১৭, ওয়েলস অনূর্ধ্ব-১৯ এবং ওয়েলস অনূর্ধ্ব-২১ দলের হয়ে খেলার মাধ্যমে ওয়েলসের প্রতিনিধিত্ব করেছেন। ওয়েলসের বয়সভিত্তিক দলের হয়ে তিনি ১২ ম্যাচে অংশগ্রহণ করে ৪টি গোল করেছেন।
২০০৬ সালের ২৭শে মে তারিখে, মাত্র ১৬ বছর ১০ মাস ১১ দিন বয়সে, বাম পায়ে ফুটবল খেলায় পারদর্শী বেল ত্রিনিদাদ ও টোবাগোর বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ওয়েলসের হয়ে অভিষেক করেছেন। উক্ত ম্যাচের ৫৫তম মিনিটে মধ্যমাঠের খেলোয়াড় ডেভিড ভনের বদলি খেলোয়াড় হিসেবে তিনি মাঠে প্রবেশ করেন; ৮৭তম মিনিটে ম্যাচের জয়সূচক গোলে তিনি অ্যাসিস্ট করেছিলেন। ম্যাচটি ওয়েলস ২–১ গোলের ব্যবধানে জয়লাভ করেছিল। ওয়েলসের হয়ে অভিষেকের বছরে বেল সর্বমোট ৪ ম্যাচে ১টি গোল করেছেন। জাতীয় দলের হয়ে অভিষেকের ৪ মাস ১০ দিন পর, ওয়েলসের জার্সি গায়ে প্রথম গোলটি করেন; ৭ই অক্টোবর তারিখে, স্লোভাকিয়ার বিরুদ্ধে ওয়েলসের হয়ে ম্যাচের একমাত্র গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।  অন্যদিকে, অভিষেকের প্রায় ১২ বছর পর, ২০১৮ সালের ২২শে মার্চ তারিখে, চীনের বিরুদ্ধে ম্যাচে আন্তর্জাতিক ফুটবলে তার প্রথম হ্যাট্রিকটি করেন; তিনি উক্ত ম্যাচের প্রথম, দ্বিতীয় এবং ষষ্ঠ গোল করেছেন।   ২০১৮ সালের ৯ই সেপ্টেম্বর তারিখে, তিনি ডেনমার্কের বিরুদ্ধে ২০১৮–১৯ উয়েফা নেশনস লিগের ম্যাচে ওয়েলসের হয়ে প্রথমবারের মতো অধিনায়কের দায়িত্ব পালন করেন, ম্যাচটিতে ওয়েলস ২–০ গোলের ব্যবধানে পরাজিত হয়েছিল।
২০১৫ সালের ১২ই জুন তারিখে ওয়েলসের কার্ডিফের কার্ডিফ সিটি স্টেডিয়ামে অনুষ্ঠিত বেলজিয়ামের বিরুদ্ধে ম্যাচে অংশগ্রহণ করার মাধ্যমে তিনি ওয়েলসের জার্সি গায়ে তার ৫০তম ম্যাচ খেলেছেন, ম্যাচটি ওয়েলস ১–০ গোলের ব্যবধানে জয়লাভ করেছিল, যেখানে তিনি পূর্ণ ৯০ মিনিট খেলার পাশাপাশি ২৫তম মিনিটে ম্যাচের জয়সূচক গোলটি করেছেন।
উইন্ডোজ ৮
উইন্ডোজ ৮ (Windows 8) মাইক্রোসফট উইন্ডোজ অপারেটিং সিস্টেম এর পরবর্তী সংস্করণ, যা উইন্ডোজ ৭ কে অনুসরণ করে। এই সংস্করণে পূর্ববর্তী সংস্করণগুলো থেকে অনেক পরিবর্তন আনা হয়েছে । বিষেশত এটাতে পূর্বের ইন্টেল ও এএমডি এর এক্স৮৬ মাইক্রো প্রসেসর সাপোর্ট ছাড়াও এআরএম মাইক্রো প্রসেসর সাপোর্ট যোগ করা হয়েছে। এতে টাচ স্ক্রিন ইনপুট এর জন্য ডিজাইনকৃত নতুন একটি ষ্টার্ট স্ক্রিন যোগ করা হয়েছে যা গতানুগতিক স্টার্ট মেনুকে প্রতিস্থাপন করে।
প্রাথমিক ঘোষণা
জানুয়ারী ২০১১ তে, কনজিউমার ইলেক্ট্রনিক শো (সিইএস) এ মাইক্রোসফট ঘোষণা দেয় যে, উইন্ডোজ ৮ এ পূর্বের ইন্টেল ও এএমডি এর এক্স৮৬ মাইক্রো প্রসেসর সাপোর্ট ছাড়াও এআরএম মাইক্রো প্রসেসর সাপোর্ট যোগ করা হয়েছে।
কিরানডি উইকিপিডিয়া
কিরানডি উইকিপিডিয়া হচ্ছে অনলাইন বিশ্বকোষ উইকিপিডিয়ার কিরানডি ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। কিরানডি উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
বহিঃসংযোগ
কিরানডি উইকিপিডিয়া
কাঁধকোণ
প্রতিটি কীলাকৃতির কাঁধকোণ উপরে ভরের খোঁচা একপাশে ঘুরিয়ে দেয়। এটি এক পাথর থেকে অন্য পাথরের ধারকোণ নীচের দিকে স্থানান্তরিত করা হয়, যা অনুভূমিক এবং সমর্থনগুলিতে থ্রাস্ট প্রেরণ করে। কাঁধকোণের খিলানগুলি সুন্দরভাবে সৌন্দর্য বৃদ্ধি করে এবং একটি খিলান সেতুর পাথরের সংকোচনের শক্তির সর্বাধিক সুবিধা গ্রহণ করে। একটি কাঁধকোণের বাইরের সীমানা অতিরিক্ত হিসাবে থাকে।
ভিসিগোথিক এবং মুরিশ স্থাপত্য ঐতিহ্যে, কাঁধকোণগুলি প্রায়ই বিকল্প রঙের হয়ে থাকে। সাধারণত লাল ও সাদা রঙের হয়। এটি কখনও কখনও রোমান স্থাপত্যেও পাওয়া যায়।
১৮ ও ১৯ শতকে, ব্রিটিশদের তৈরী ইট পাথরগুলো দিয়ে তৈরি এর আকৃতি নিচ থেকে উপরের দিকে উল্লম্ব মর্টারকে একত্রিত করে, যা উপবৃত্তাকার খিলান তৈরি করে। এই জাতীয় খিলানে ব্যবহৃত ইটগুলিকে প্রায়শই "ভাউসোয়ার" হিসাবে উল্লেখ করা হয়।
গ্যারি রবার্টসন
গ্যারি কিথ রবার্টসন (Gary Robertson; জন্ম: ১৫ জুলাই, ১৯৬০) নিউ প্লাইমাউথ এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৮১ থেকে ১৯৮৯ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে সেন্ট্রাল ডিস্ট্রিক্টস দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে কার্যকর ব্যাটিংশৈলী প্রদর্শন করেছেন গ্যারি রবার্টসন।
খেলোয়াড়ী জীবন
১৯৭৯-৮০ মৌসুম থেকে ১৯৮৯-৯০ মৌসুম পর্যন্ত গ্যারি রবার্টসনের প্রথম-শ্রেণীর খেলোয়াড়ী জীবন চলমান ছিল। হক কাপে তারানাকি দলের পক্ষে খেলেছেন।
ব্যক্তিগত জীবনে বিবাহিত তিনি। তার দুই সন্তান রয়েছে। জ্যেষ্ঠ ভ্রাতা স্টিফেন রবার্টসন ১৯৮০-এর দশকে সেন্ট্রাল ডিস্ট্রিক্টসের পক্ষে প্রথম-শ্রেণীর খেলায় অংশ নিয়েছেন।
রুডল্‌ফ ম্যোসবাউয়ার
রুডল্‌ফ লুডভিগ ম্যোসবাউয়ার (জার্মান: Rudolf Ludwig Mößbauer; জন্ম: জানুয়ারি ৩১, ১৯২৯) একজন জার্মান পদার্থবিজ্ঞানী যিনি নিউক্লীয় অবস্থান্তর অবস্থায় গামা রশ্মি নিয়ে গবেষণা করেছেন। তিনি ১৯৬১ সালে মার্কিন বিজ্ঞানী রবার্ট হফষ্টাটারের সাথে যৌথভাবে পদার্থবিজ্ঞানে নোবেল পুরস্কার লাভ করেন। তিনি ১৯৫৭ সালে ম্যোসবাউয়ার ক্রিয়া আবিষ্কার করেন যার জন্য তাকে নোবেল পুরস্কার প্রদান করা হয়।
শিক্ষকতা
১৯৬১ সালে ম্যোসবাউয়ার ক্যালটেকের অধ্যাপক হিসেবে কর্মজীবন শুরু করেন। মাত্র তিন বছর পরে তিনি যে প্রতিষ্ঠানে অধ্যয়ন করেছেন অর্থাৎ "টিইউএম" তাকে ফিরিয়ে আনতে সমর্থ হয়। টিইউএম-এ তিনি পূর্ণ অধ্যাপক হিসেবে যোগ দেন এবং বর্তমানে সেখানকার এমিরেটাস অধ্যাপক হিসেবে কর্মরত আছেন। শিক্ষকতায় তিনি বিশেষ খ্যাতি অর্জন করেছিলেন। তিনি বিভিন্ন বিষয়ে অতি উচ্চমানের লেকচার প্রদান করতেন। বিষয়গুলোর মধ্যে রয়েছে নিউট্রিনো পদার্থবিজ্ঞান, নিউট্রিনো স্পন্দন, তাড়িতচৌম্বক এবং দুর্বল বলের একীকরণ কিংবা পদার্থের সাথে নিউট্রিনো ও ফোটনের মিথস্ক্রিয়া। তিনি তার ছাত্রদের বলে থাকেন: Explain it! The most important thing is, that you are able to explain it! You will have exams, there you have to explain it. Eventually, you pass them, you get your diploma and you think, that's it! – No, the whole life is an exam, you'll have to write applications, you'll have to discuss with peers... So learn to explain it! You can train this by explaining to another student, a colleague. If they are not available, explain it to your mother – or to your cat!
নেতৃত্ব
১৯৭২ সাল থেকে ম্যোসবাউয়ার Institute Laue Langevin-এর পরিচালক হিসেবে দায়িত্ব পালন করেছিলেন। এই আন্তর্জাতিক নিউট্রন গবেষণা প্রতিষ্ঠানটি তার প্রচেষ্টায়ই পৃথিবীর বৃহত্ত্ম নিউট্রন গবেষণা কেন্দ্র পরিণত হয়েছিল। বর্তমানেও এটিকে পৃথিবীর বৃহত্তম হিসেবে আখ্যায়িত করা হয়ে থাকে।
নোবেল পুরস্কার প্রাপ্তি
ম্যোসবাউয়ার মাত্র এক বছরের মধ্যে ক্যালিফোর্নিয়া ইনস্টিটিউট অফ টেকনোলজির গবেষণা ফেলো থেকে পদার্থবিজ্ঞানের অধ্যাপক পদে উন্নীত হয়েছিলেন। আর এই পদোন্নতির ঘটনাটি ঘটেছিল তার নোবেল পুরস্কার প্রাপ্তির বছরই অর্থাৎ ১৯৬১ সালে। পদার্থবিজ্ঞানী সম্প্রদায় বিশ্বাস করেন, ক্যালটেক চায়নি তাদের কেবল একজন গবেষণা ফেলো পদার্থবিজ্ঞানে নোবেল পুরস্কার লাভের সম্মান পাক। এ কারণেই তারা তাড়াহুড়া করে তাকে অধ্যাপক করে নেয়।
হজসনের উড়ন্ত কাঠবিড়ালি
হজসনের উড়ন্ত কাঠবিড়ালী(Hodgson's giant flying squirrel) (বৈজ্ঞানিক নাম:Petaurista magnificus) হচ্ছে Petaurista গণের একটি বড় উড়ন্ত কাঠবিড়ালী।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।
বর্ণনা
হজসনের উড়ন্ত কাঠবিড়ালি একটি বড় কাঠবিড়ালি, যার হাত পায়ের মাঝের ত্বক ও লেজের তলের ত্বক স্থিতিস্থাপক। কান পাতলা ক্ল্যাড বিশিষ্ট ও মাঝারি গড়নের। এদের বছরের বিভিন্ন সময়ে পিঠের রঙের তারতম্য হয়। প্রাপ্তবয়স্ক কাঠবিড়ালির মাথাসহ দেহের দৈর্ঘ্য ৪৫ সেমি এবং লেজ ৬০ সেমি।
বিস্তৃতি
বহজসনের উড়ন্ত কাঠবিড়ালি বাংলাদেশ ছাড়াও ভুটান, ভারত ও নেপালে পাওয়া যায়।
শেখ রাসেল (দ্ব্যর্থতা নিরসন)
শেখ রাসেল বাংলাদেশের অন্যতম প্রধান রাজনৈতিক নেতা শেখ মুজিবুর রহমানের সর্বকনিষ্ঠ পুত্র।
কোরোচি
কোরোচি (Korochi) ভারতের মহারাষ্ট্র রাজ্যের কোলহাপুর জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে কোরোচি শহরের জনসংখ্যা হল ১৮,১৩৬ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে কোরোচি এর সাক্ষরতার হার বেশি।
অমৃতসর জেলা
অমৃতসর জেলা (ਅੰਮ੍ਰਿਤਸਰ ਜ਼ਿਲ੍ਹਾ) উত্তর ভারতীয় রাজ্য পাঞ্জাবের ২২টি জেলার সর্বপ্রধান। অমৃতসর এই জেলার সদরদপ্তর।
২০১১ জনগণনা অনুসারে অমৃতসর জেলা পাঞ্জাবের লুধিয়ানার পর সর্বাধিক জনসংখ্যা বিশিষ্ট জেলা।
আবহাওয়া
অমৃতসরের একটি অর্ধ-শুষ্ক জলবায়ু রয়েছে, উত্তর-পশ্চিম ভারতের সাধারণ এবং চারটি ঋতুর অভিজ্ঞতা রয়েছে প্রাথমিকভাবে: শীতের ঋতু (ডিসেম্বর থেকে মার্চ, যখন তাপমাত্রা -এ নেমে যেতে পারে), গ্রীষ্মকাল (এপ্রিল থেকে জুন) যেখানে তাপমাত্রা  -এ পৌঁছাতে পারে, বর্ষা ঋতু (জুলাই থেকে সেপ্টেম্বর) এবং বর্ষা-পরবর্তী ঋতু (অক্টোবর থেকে নভেম্বর)।বার্ষিক বৃষ্টিপাত প্রায়  । সর্বনিম্ন রেকর্ড করা তাপমাত্রা হল, ৯ ডিসেম্বর ১৯৯৬ তারিখে রেকর্ড করা হয়েছিল এবং সর্বোচ্চ তাপমাত্রা, , ৯ জুন 1995 এ রেকর্ড করা হয়েছিল। শহরের অফিসিয়াল আবহাওয়া কেন্দ্র হল রাজাসাঁসির সিভিল এরোড্রম।এখানকার আবহাওয়ার রেকর্ড ১৫ নভেম্বর ১৯৪৭ সালের।
জেলা প্রশাসন
অমৃতসর জেলার পাকিস্তানি পাঞ্জাবের লাহোর, কাসুর, শেখুপুরার রাভি নদীর তরন তারান জেলার দক্ষিণে সুতলজ নদীর ধারে, বিয়াস নদী বরাবর কাপুরথালা জেলা এবং উত্তরে গুরুদাসপুর জেলার সাথে সীমানা আছে।
অমৃতসর জেলার তহসিল
২০১১ সালের আদমশুমারি অনুসারে অমৃতসর জেলায় চারটি তহসিল রয়েছে। 5 মাজিঠা 6 লোপোকে চোগাওয়ানে
মেঘদূতম্‌
রামগিরি পর্বতে নির্বাসিত এক অভিশপ্ত যক্ষের প্রিয়াবিরহ এই কাব্যের মূল উপজীব্য। কাব্যটি "পূর্বমেঘ" ও "উত্তরমেঘ" নামে দুটি অংশে বিভক্ত। ধীরেন্দ্রনাথ বন্দ্যোপাধ্যায় লিখেছেন, "কালিদাসের মেঘদূত অতি প্রাচীনকালেই জনপ্রিয়তার শিখরে স্থান পেয়েছিল। একদিকে পঞ্চাশটির অধিক টীকা, বহু প্রক্ষিপ্ত শ্লোক, অন্যদিকে এর অনুকরণে পঞ্চাশাধিক দূতকাব্যের রচনা এর জনপ্রিয়তার প্রমাণ।... আধুনিক প্রাচ্য ও পাশ্চাত্য সংস্কৃত রসিকেরা এর ভূয়সী প্রশংসা করেছেন।"
খণ্ড
কালিদাসের মেঘদূতম্‌ দুটি খণ্ডে বিভক্ত। যথা: "পূর্বমেঘ" ও "উত্তরমেঘ"। যদিও এই খণ্ডবিভাজন কবিকৃত নয়। "পূর্বমেঘ" ও "উত্তরমেঘ" অংশের শ্লোকসংখ্যা যথাক্রমে ৬৩ ও ৫৪ । "পূর্বমেঘ" অংশের আলোচ্য বিষয় নিসর্গবর্ণনা; অন্যদিকে "উত্তরমেঘ" অংশের আলোচ্য কুবেরপুরী অলকার বিলাসবৈভব ও যক্ষপ্রিয়ার বর্ণনা। একদল পাঠক "পূর্বমেঘ" অংশটিকে কাব্যের ভূমিকামাত্র মনে করে "উত্তরমেঘ" অংশটিকে মূল কাব্যের মর্যাদা দেন; অপর এক শ্রেণীর পাঠকের মতে, "উত্তরমেঘ" কৃত্রিম রচনা, তাই "পূর্বমেঘ"-ই শ্রেষ্ঠ।
সারাংশ
কালিদাসের মেঘদূতম্‌ কাব্যের সারবস্তুটি সরল অথচ কাব্যগুণসমন্বিত: কর্তব্যে অসাবধানতায় প্রভুর অভিশাপে যক্ষকে রামগিরি পর্বতের বিজন আশ্রমে নির্বাসিত হতে হয়। সেখানে বসে আষাঢ়ের প্রথম দিবসে নববর্ষার মেঘ দেখে তারই মাধ্যমে অলকাপুরীর রম্যপ্রাসাদে তাঁর বিরহী প্রিয়ার উদ্দেশ্যে বার্তা প্রেরণ করবেন বলে মনস্থির করেন তিনি। বিরহের আতিশায্যে তিনি জড় ও জীবের ভেদাভেদজ্ঞান লুপ্ত হন। তিনি মেঘকে জানাতে থাকেন, কোন কোন নগর, নদী ও পর্বত পেরিয়ে তাকে অলকায় পৌঁছতে হবে। কাব্যের এই অংশে প্রাচীন ভারতের এক অসামান্য ভৌগোলিক বিবরণ ফুটে উঠেছে। এরপর যক্ষ কুবেরপুরী অলকা ও তাঁর বিরহী প্রিয়ার রূপলাবণ্য বর্ণনা করেছেন মেঘের নিকট। অবশেষে মেঘকে অনুরোধ করেছেন, প্রিয়তমার নিকট তাঁর কুশল সংবাদ নিবেদন করতে।
প্রভাব
কালিদাসের মেঘদূতম্‌ কাব্যের টীকার সংখ্যা পঞ্চাশটিরও অধিক। এগুলির মধ্যে উল্লেখযোগ্য মল্লিনাথ সুরি (১৪শ শতাব্দী), কাশ্মীরী বল্লভদেব (১০ম শতাব্দী), দক্ষিণাবর্তনাথ ও স্থিরদেবের টীকা। কালিদাসের কাব্যের অনুকরণে সংস্কৃত সাহিত্যে পঞ্চাশটিরও বেশি দূতকাব্যের সন্ধান পাওয়া যায়। এগুলির মধ্যে উল্লেখযোগ্য পবনদূত, পদাঙ্কদূত, হংসদূত, ভ্রমরদূত, বাতদূত, কোকিলদূত ইত্যাদি। জৈন সন্তগণও এই কাব্যের অনুকরণে মহাপুরুষদের জীবনী ও ধর্মীয় কাহিনি অবলম্বনে কাব্য রচনা করেছেন।
অনুবাদে মেঘদূতম
ইংল্যান্ডের রয়্যাল এশিয়াটিক সোসাইটি মল্লিনাথের পূর্ববর্তী টীকাকার বল্লভদেবের টীকা প্রকাশ করে। এছাড়াও, উইলসন দ্য ক্লাউড ম্যাসেঞ্জার নামে মেঘদূতমের একটি পদ্য অনুবাদ ইংরেজিতে প্রকাশ করেন। ১৮১৩ সালে, কবিতাটি হোরেছ হেইম্যান উইলসনের মধ্যে ইংরেজি ভাষায় একে প্রথম অনুবাদ করা হয়েছিল।
আল-ফারুক মসজিদ
আল-ফারুক মসজিদ যুক্তরাষ্ট্রের জর্জিয়ার আটলান্টায় অবস্থিত একটি মসজিদ। ১৯৮০ সালে প্রতিষ্ঠিত এই মসজিদটি দক্ষিণ-পূর্ব আমেরিকার অন্যতম বৃহত্তম মসজিদ। আটলান্টার হোম পার্কে অবস্থিত বর্তমান ভবনটির কাজ ২০০৮ সালে শেষ হয়।
ইতিহাস
জর্জিয়া ইনস্টিটিউট অফ টেকনোলজির (জর্জিয়া টেক) শিক্ষার্থীসহ শহরটিতে দক্ষিণ এশিয়ার মুসলমানদের ক্রমবর্ধমান জনসংখ্যার কারণে ১৯৮০ সালে আটলান্টায় আল-ফারুক মসজিদটি প্রতিষ্ঠিত হয়। এটি ছিল শহরের প্রথম সংখ্যাগরিষ্ঠ অভিবাসী মসজিদ, যদিও তখন শহরটিতে আফ্রিকান-আমেরিকান মুসলমানদের জন্য বেশ কয়েকটি মসজিদ ছিল। এটি জর্জিয়ার টেকের নিকটবর্তী হোম পার্কে প্রতিষ্ঠিত হয়। পরবর্তীতে মসজিদটি একটি কবরস্থান প্রতিষ্ঠা করে এবং ১৯৯০ সালে একটি কে-৮ স্কুল এবং ১৯৯২ সালে ইসলামী পড়াশোনার উপর কেন্দ্র করে আরেকটি স্কুল চালু করে। আল-ফারুক পরে জর্জিয়ার নরক্রসে একটি অনুমোদিত মসজিদ প্রতিষ্ঠা করেন।
১৯৯৯ সালে মসজিদটিতে বেশ কয়েকটি বড় সংস্কার করা হয় এবং ২০০৩ সালে নতুন মসজিদ ভবনের নির্মাণকাজ শুরু হয়। এই ভবনটি ২০০৮ সালে সম্পূর্ণ হয় এবং এর নির্মাণব্যয় ছিল ১০ মিলিয়ন মার্কিন ডলার। নতুন ভবনে দুইটি তামার গম্বুজ রয়েছে যা জেরুজালেমের কুব্বাত আস-সাখরার কথা স্মরণ করিয়ে দেয় এবং আনুমানিক ৫,০০০ মানুষের স্থান সংকুলান হয়। এছাড়াও নতুন অষ্টভূজাকৃতির ভবনটিতে একটি লম্বা মিনার ও মাশরাবিয়া-আবৃত বারান্দা রয়েছে। ২০১৫ সালের হিসেবে, মসজিদটির জুমার নামাজে গড়ে প্রায় ১০০০ জন অংশগ্রহণ করে।
ওনাকে ওবাভ্ভা
ওবাভ্ভার ঘটনা
চিত্রাদুর্গায় মাদাকারী নায়েকের শাসনামলে হায়দার আলী খান চিত্রদুর্গা আক্রমণের প্রস্তুতি নেন। পাশের একটি নজর ঘাঁটির এক পাশে একটি গর্ত ছিল যেখান দিয়ে হায়দার আলী খান তার সৈনদের দুর্গের ভেতরে প্রবেশের জন্য মনস্থির করেন। সে সময় নজর ঘাঁটিতে তার স্বামী কাহাল মুদ্দা হানুমা প্রহরায় ছিলেন। হানুমা দুপুরের খাবার খেতে যাওয়ার পর সৈনরা সেই গর্ত দিয়ে প্রবেশের সিদ্ধান্ত নেয়। ওবাভ্ভা সে সময় স্বামীর জন্য পানি আনতে গিয়ে দেখতে পান গর্ত দিয়ে সৈন্য প্রবেশ করছে। এরপর তিনি তার হাতে থাকা লোহার পিষুণী দিয়ে একে একে সৈন্যদের মাথায় আঘাত করেন এবং মৃতদেহ সরিয়ে নেন।
পরবর্তীতে তার স্বামী এসে দেখতে পান যে তার স্ত্রী সৈন্যদের মৃতদেহের পাশে রক্তাক্ত অবস্থায় দাঁড়িয়ে আছেন। একই দিন ওবাভ্ভা মৃত্যুবরণ করেন। তার মৃত্যু সম্পর্কে প্রচলিত তথ্য হলো, হয় তিনি শক থেকে মৃত্যুবরণ করেছেন অথবা সৈন্যরা তাকে হত্যা করেছে। যদিও ১৭৭৯ সালে হায়দার আলী শেষ পর্যন্ত দুর্গটি দখলে নিতে সমর্থ হন। তিনি হুলিয়া সম্প্রদায়ের নারী।
জনপ্রিয় সংস্কৃতিতে
কান্নাডায় ওবাভ্ভাকে জনপ্রিয় একজন নারী যোদ্ধা হিসবে দেখা হয়। যে গর্ত দিয়ে হায়দার আলীর সৈন্যরা প্রবেশের চেষ্টা করেছিল সেই গর্তকে ওনাকে ওবাভ্ভা নামে অবহিত করা হয়। বিভিন্ন চলচ্চিত্রে তার বীরত্বের কাহিনী নিয়ে সঙ্গীত রচনা করা হয়েছে এবং তার নামে একটি ভাস্কর্য উন্মুক্ত করা হয়েছে।
কমি উইকিপিডিয়া
কমি উইকিপিডিয়া হচ্ছে অনলাইন বিশ্বকোষ উইকিপিডিয়ার কমি ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। কমি উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
বহিঃসংযোগ
কমি উইকিপিডিয়া
হবিবুর রহমান
'''শহীদ ড. হবিবুর রহমান''' (১ জানুয়ারি ১৯২১ - ১৫ এপ্রিল ১৯৭১) ছিলেন একজন বাঙালি শিক্ষাবিদ এবং অধ্যাপক। তিনি রাজশাহী বিশ্ববিদ্যালয়ের গণিত বিভাগের অধ্যপক ছিলেন। ১৯৭১ সালের ১৫ এপ্রিল পাকিস্তানি বাহিনী হবিবুর রহমানকে তার রাজশাহী বিশ্ববিদ্যালয়ের বাসভবন থেকে ধরে নিয়ে যায় এবং এরপর তার আর কোনো খোঁজ পাওয়া যায়নি। তিনি ১৯৭১ সালে যুদ্ধের সময় বিশ্ববিদ্যলয়েই থেকে যান এবং এখানে অবস্থানরত বিভিন্ন মুক্তিবাহিনীর সদস্যদের নানা সহযোগিতা করেন।
জন্ম এবং শিক্ষাজীবন
হবিবুর রহমান ১৯২১ সালের ১ জানুয়ারি নোয়াখালী জেলার চাটখিল উপজেলার বালিয়াধার গ্রামে জন্মগ্রহণ করেন। তার পিতার নাম মৌলবি কলিম উদ্দিন ভূঁইয়া ও মাতার নাম সিদ্দীকা খাতুন। পিতার পেশা ছিল মূলত কৃষিকাজ। নিজের ইচ্ছায় বালিয়াধার গ্রাম থেকে পাশ্ববর্তী কয়েকটা গ্রামের পরে বটগ্রামের কাছে অবস্থিত প্রাথমিক বিদ্যালয়ে ভর্তি হন তিনি। প্রতিদিন প্রায় দেড়-দুই মাইল পথ পায়ে হেঁটে বিদ্যালয়ে পড়তে যেতেন হবিবুর রহমান। প্রাথমিক বিদ্যালয়ে থাকতেই তার অসাধারণ মেধার পরিচয় পাওয়া যায় তার। তিনি পঞ্চম শ্রেণীতে বৃত্তি লাভ করেন। প্রাথমিক পর্যায় শেষ করে হবিবুর রহমান ভর্তি হন নোয়াখালী জেলাস্থ চাটখিল উপজেলার দত্তপাড়া উচ্চ বিদ্যালয়ে। এই স্কুল থেকেই ১৯৩৮ সালে পাঁচটি বিষয়ে লেটারসহ স্টারমার্ক পেয়ে প্রথম বিভাগে ম্যাট্রিক পাশ করেন। ম্যাট্রিক পাশ করার পর তিনি ভর্তি হন তৎকালীন ভারতীয় উপমহাদেশের অন্যতম শ্রেষ্ঠ শিক্ষা প্রতিষ্ঠান কলকাতা ইসলামিয়া কলেজে। তিনি ১৯৪০ সালে প্রথম বিভাগে আই.এস.সি. পাস করেন এবং একই বছরে তিনি ভর্তি হয় কলকাতার প্রেসিডেন্সি কলেজের গণিত বিভাগে বি.এস.সি. অনার্স শ্রেণীতে । ১৯৪৩ সালে প্রেসিডেন্সি কলেজ থেকে কৃতিত্বের সঙ্গে তিনি অনার্স ডিগ্রি লাভ করেন। এরপর তিনি এম.এস.সি. ডিগ্রীতে ভর্তি হয় আলীগড় মুসলিম বিশ্ববিদ্যালয়ে। ১৯৪৬ সালে তিনি আলীগড় মুসলিম বিশ্ববিদ্যালয় থেকে রেকর্ড নম্বরসহ গণিতে প্রথম শ্রেণীতে প্রথম হয়ে এম.এস.সি. ডিগ্রি লাভ করেন। তার এই অসাধারণ ফলাফলে আলীগড় বিশ্ববিদ্যালয়ের তৎকালীন উপাচার্য ও প্রখ্যাত গণিত বিশারদ স্যার জিয়াউদ্দীন বাংলার তৎকালীন মুখ্যমন্ত্রী এ. কে. ফজলুল হকের নিকট হবিবুরকে স্টেট স্কলারশিপ ও চাকরি দেওয়ার জন্য বিশেষ সুপারিশপত্র দেন।
কর্মজীবন
হবিবুর রহমান কলকাতার প্রেসিডেন্সি কলেজে গণিতের প্রভাষক পদে যোগদানের মাধ্যমে কর্মজীবন শুরু করেন। এরপর পর্যায়ক্রমে তিনি কলকাতা ইসলামিয়া কলেজে এবং ১৯৫২ সাল পর্যন্ত ঢাকা কলেজে কর্মরত ছিলেন। ১৯৫৪ সালের নভেম্বরে তিনি রাজশাহী বিশ্ববিদ্যালয়ে গণিত বিভাগের প্রভাষক পদে যোগদান করেন। ১৯৫৪ সালেই তিনি কেম্ব্রিজ বিশ্ববিদ্যালয় থেকে গণিত শাস্ত্রে ট্রাইপস ডিগ্রি লাভ করেন। তিনি ১৯৫৮ সালে গণিত বিভাগের রিডার পদে উন্নীত হন। তিনি ফলিত গণিতে উচ্চতর শিক্ষালাভের উদ্দেশ্যে ১৯৬২ সালে যুক্তরাষ্ট্রে গমন করেন। ১৯৬৪ সাল থেকে ১৯৬৬ সাল পর্যন্ত তিনি রাজশাহী বিশ্ববিদ্যালয়ের গণিত বিভাগের প্রধান হিসাবে দায়িত্ব পালন করেন। তিনি ১৯৬৭ সালে বিশ্ববিদ্যালয়ের সৈয়দ আমীর আলী হলের প্রাধ্যক্ষ নিযুক্ত হন। তিনি ১৯৭০ সালে পুনরায় গণিত বিভাগের প্রধান নিযুক্ত হন এবং নিখোঁজ হওয়ার পূর্ব পর্যন্ত এ পদেই নিয়োজিত ছিলেন।
পারিবারিক জীবন
আলীগড় বিশ্ববিদ্যালয়ে পড়ার সময়ই হবিবুর রহমান বিয়ে করেন ওয়াহিদা রহমান'কে। তাদের দুই পুত্র এবং চার কন্যা সন্তান রয়েছে।
প্রকাশনা
তার প্রকাশিত গ্রন্থাবলীর মধ্যেঃ
তিনি ১৯৭০ সালে গণিতের একটি অমীমাংসিত সূত্রের সঠিক ব্যাখ্যা প্রদান করেন।
সম্মননা
রাজশাহী বিশ্ববিদ্যালয় কর্তৃপক্ষ তার নামানুসারে একটি ছাত্র হলের নামকরণ 'শহীদ হাবিবুর রহমান হল' রেখেছেন। এছাড়াও বাংলাদেশের স্বাধীনতা যুদ্ধে আত্মদানকারী সকল বুদ্ধিজীবির সম্মানে বিশ্ববিদ্যালয় প্রশাসন শহীদ হবিবুর রহমান হলে 'বিদ্যার্ঘ' নামে একটি ভাস্কর্য নির্মাণ করেছেন।
গণপ্রজাতন্ত্রী বাংলাদেশ সরকার শহীদ হাবিবুর রহমানকে মরণোত্তর 'একুশে পদক' প্রদান করেছেন।
বিরোধীদলীয় নেতা (বাংলাদেশ)
বিরোধীদলীয় নেতা হল বাংলাদেশের আইনসভা জাতীয় সংসদের বিরোধী দলের নেতৃত্বদানকারী ব্যক্তি। বিরোধী দলীয় নেতা সাধারণত জাতীয় সংসদের দ্বিতীয় বৃহত্তম রাজনৈতিক দল, যা সরকারি দলের পরেই জাতীয় সংসদের সংখ্যগরিষ্ঠ, সেই বৃহত্তম দলের নেতা। বাংলাদেশের প্রথম জাতীয় সংসদে কোন বিরোধী দলীয় নেতা ছিলেন না। দ্বিতীয় সংসদে এসে প্রথম বিরোধী দলীয় নেতা নির্বাচন করা হয় এবং জাতীয় সংসদের প্রথম বিরোধী দলীয় নেতা ছিলেন আসাদুজ্জামান খান।বিরোধীদলীয় নেতার পদটি সরকারের মন্ত্রীপরিষদের একজন পূর্ণ মন্ত্রীর সমান পদমর্যাদার অধিকারী।
বিরোধীদলীয় নেতাদের তালিকা
বাংলাদেশের জাতীয় সংসদের প্রথম ও যষ্ঠ মেয়াদে কোন বিরোধীদলীয় নেতা ছিলেন না। দ্বিতীয় থেকে একাদশ জাতীয় সংসদের বিরোধীদলীয় নেতাদের তালিকা উপস্থাপন করা হয়েছে:
বানো খলিল আহমেদ
বানো খলিল আহমেদ একজন পাকিস্তানি রাজনীতিবিদ। তিনি বেলুচিস্তানের প্রাদেশিক পরিষদের সদস্য।
জন্ম ও প্রাথমিক জীবন
বানো খলিল আহমেদ পাকিস্তানের সিন্ধু প্রদেশে অবস্থিত জ্যাকববাদে ১০ নভেম্বর ১৯৬৯ সালে জন্মগ্রহণ করেন। তিনি হাফিজ খলিল আহমেদের সাথে বিবাহবন্ধনে আবদ্ধ হয়েছেন এবং পাকিস্তানের বেলুচিস্তানের কোয়েটাতে থাকেন।
জন গুল্ড
জন গুল্ড (১৪ সেপ্টেম্বর, ১৮০৪-৩ ফেব্রুয়ারি, ১৮৮১) একজন ইংলিশ পক্ষীবিদ। পাখিদের পুঙ্খানুপুঙ্খ ও বৈজ্ঞানিকভাবে সঠিক ছবি আঁকার জন্য তিনি পরিচিত। পাখি বিষয়ক অসংখ্য মনোগ্রাফ প্রকাশ করেছেন তিনি। স্ত্রী এলিজাবেথ গুল্ড এবং অ্যাডওয়ার্ড লিয়ার, হেনরি কন্সটানটাইন রিখটার, জোসেফ উলফ, উইলিয়াম ম্যাথিউ হার্ট প্রমুখ চিত্রকর ও পক্ষীবিজ্ঞানীর সহায়তায় তিনি প্রচুর পশুপাখির ছবি আঁকেন। এসব ছবির অনেকগুলো তার নিজের প্রকাশিত মনোগ্রাফ ও বিভিন্ন গুরুত্বপূর্ণ প্রকাশনায় স্থান পেয়েছে। তাকে অস্ট্রেলিয়ার পক্ষীবিজ্ঞানের জনক বলা হয়। তার নামানুসারে অস্ট্রেলিয়ায় গুল্ড লিগ প্রতিষ্ঠিত হয়েছে। গুল্ড ডারউইনের ফিঞ্চ নিয়ে গবেষণা করেন ও তার প্রাপ্ত ফলাফল ডারউইনের প্রাকৃতিক নির্বাচন মতবাদকে সমর্থন করে। তার এ আবিষ্কার ডারউইন তার অন দ্য অরিজিন অব স্পিশিজ বইয়ে ব্যবহার করেন।
প্রাথমিক জীবন
গুল্ড ইংল্যান্ডের ডরসেটে লাইম রেজিসে জন্মগ্রহণ করেন। তিনি ছিলেন তার পিতামাতার প্রথম সন্তান। তার পিতা ছিলেন একজন মালি। তার পিতা সারের গিল্ডফোর্ডে একটি এস্টেটে কাজ পেয়ে যান। পরবর্তীতে ১৮১৮ সালে তিনি উইন্ডসরের রয়েল গার্ডেন্সে ফোরম্যানের দায়িত্ব পান। ছোটবেলায় গুল্ড মালি হিসেবে প্রশিক্ষণ লাভ করেন। তার পিতার অধীনে ১৮১৮ থেকে ১৮২৪ পর্যন্ত তিনি উইন্ডসরে কর্মরত থাকেন। পরে উত্তর ইয়র্কশায়ারের রিপ্লি দুর্গে তিনি মালির দায়িত্বে অধিষ্ঠিত হন। একসময় চামড়া সংরক্ষণ শিল্পে তিনি বিশেষজ্ঞ হয়ে ওঠেন। ১৮২৪ সালে লন্ডনে তিনি চামড়া সংরক্ষণ ব্যবসার সাথে জড়িয়ে যান। সংরক্ষণবিদ্যায় তার অভিজ্ঞতার কারণে ১৮২৭ সালে জ্যুলজিক্যাল সোসাইটি অব লন্ডন জাদুঘরের প্রথম কিউরেটর ও সংরক্ষক হিসেবে তিনি দায়িত্বপ্রাপ্ত হন।
আইবার্ক পেকচান
আইবার্ক পেকচান (২২ মে ১৯৭০ – ২৪ জানুয়ারী ২০২২) একজন তুর্কি অভিনেতা এবং প্রাক্তন বেসামরিক কর্মচারী, রাজনীতিবিদ এবং শ্রমিক ছিলেন।
কর্মজীবন
আইবার্ক পেকচান ২২ মে ১৯৭০ সালে মেরসিনে জন্মগ্রহণ করেন। তার শৈশব এবং যৌবন কাটিয়েছেন আদানা এবং তার জন্মস্থানে। আদানা এবং মারসিনের উচ্চ বিদ্যালয়ে তার প্রাথমিক ও মাধ্যমিক শিক্ষা অধ্যয়ন করেন। তিনি মারসিন ইউনিভার্সিটি ফ্যাকাল্টি অফ ফাইন আর্টস, থিয়েটার বিভাগ থেকে স্নাতক হন। তিনি ছিলেন একজন শ্রমিক, একজন সরকারি কর্মচারী এবং একজন শিক্ষক। তিনি ১৯৯১ সালে সোশ্যাল ডেমোক্রেটিক পপুলিস্ট পার্টির একজন রাজনৈতিক সদস্য ছিলেন। ২০০১ সালে তিনি একজন সরকারী কর্মচারী হিসাবে পদত্যাগ করেন। ইস্তাম্বুলে স্থায়ী হন এবং একজন টিভি এবং চলচ্চিত্র অভিনেতা হন।
২০০১-২০১৫
আইবার্ক পেকচান ২০১০ সালে তার চলচ্চিত্র Saç জাতীয় ও আন্তর্জাতিক চলচ্চিত্র উৎসবে পুরস্কার পায়। তিনি আঙ্কারা আন্তর্জাতিক চলচ্চিত্র উৎসবে সেরা সহ-অভিনেতার পুরস্কার পান। যিনি এ পর্যন্ত অনেক চলচ্চিত্র এবং সিরিজে অভিনয় করেছেন, জনপ্রিয় টিভি-সিরিজ দিরিলিস: এরতুগ্রুল-এ আর্তুক বে- এর ভূমিকায় অভিনয় করেছেন।
মৃত্যু
আইবার্ক পেকচান ২৪ জানুয়ারী ২০২২ সালে ফুসফুস ক্যান্সারে আক্রান্ত হয়ে মৃত্যুবরণ করেন।
ফোর্ট লডারডেল, ফ্লোরিডা
ফোর্ট লডারডেল, মার্কিন যুক্তরাষ্ট্রের ফ্লোরিডা অঙ্গরাজ্যের একটি শহর। এটি মিয়ামি শহরের ২৫ মাইল উত্তরে অবস্থিত। ২০১৯ সালের হিসাব অনুযায়ী ফোর্ট লডারডেলের জনসংখ্যা ১,৮২,৪৩৭। এটি মিয়ামি মেট্রোপলিটন এলাকার অন্যতম প্রধান শহর।
পর্যটকদের জন্য ফোর্ট লডারডেল একটি জনপ্রিয় গন্তব্য। এখানে বছরে গড়ে ৩০০০ ঘণ্টা সূর্যোদয় হয় ও গড় তাপমাত্রা থাকে ৭৫.৫ ডিগ্রি ফারেনহাইট। ২০১৮ সালে এখানে ১ কোটি ৩০ লক্ষ পর্যটক আগমন করেছিলেন। শহরে ৫৬০টি হোটেল অবস্থিত। হোটেল উন্নয়ন কর বাবদ ২০১৮ সালে লডারডেল শহর কর্তৃপক্ষ ৮.৭ কোটি ডলার রাজস্ব আদায় করে। ৩৮.৯ লক্ষ পর্যটক শহরের এভারদেস বন্দরে প্রমোদতরীতে ভ্রমণ উপভোগের জন্য আগমন করেছিলেন। এভাবেই এভারদেস বিশ্বের তৃতীয় বৃহত্তম প্রমোদ বন্দর হয়ে ওঠেছে।
দ্বিতীয় সেমিনোল যুদ্ধের (১৮৩৫-১৮৪২ সালে ফ্লোরিডায় মার্কিন সেনাবাহিনী ও আদিবাসীদের মধ্যে চলা সংঘাত) সময় নির্মিত দুর্গগুলোর নামানুসারে শহরের নাম হয় ফোর্ট লডারডেল। লেফটেন্যান্ট কর্নেল জেমস লডারডেলের ছোট ভাই উইলিয়াম লডারডেলের নামানুসারে দুর্গগুলোর নাম "লডারডেল"। উইলিয়াম লডারডেল প্রথম দুর্গ নির্মাণকারী বাহিনীর সেনাধ্যক্ষ ছিলেন। সংঘাতের ৫০ বছর পরে ৫০ বছর পরে শহরের উন্নয়ন কাজ শুরু হয়।
লডারডেল নামে তিনটি দুর্গ ছিল।
ইতিহাস
যে এলাকায় ফোর্ট লডারডেল শহরটি গড়ে ওঠেছে, সে এলাকায় দু হাজার বছর ধরে তেকুইস্তা আদিবাসীরা বসবাস করত। স্পেনীয়দের সাথে তেকুইস্তাদের দেখা হওয়ার পর শীঘ্রই তাদের জীবনে বিপর্যয় নেমে আসে। স্পেনীয়রা গুটিবসন্তের মত ক্ষতিকর রোগ ফ্লোরিডায় নিয়ে আসে। তেকুইস্তা আদিবাসীরা গুটিবসন্তের মতো কালব্যাধির হাত থেকে নিজেদের বাঁচাতে পারেনি। কালুসা উপজাতির লোকের সাথে তারা রক্তক্ষয়ী সংঘাতে লিপ্ত হয়। এসব ঘটনাপ্রবাহের ফলে তেকুইস্তাদের সংখ্যা দ্রুত হ্রাস পায়। ১৭৬৩ সালে সাত বছরের যুদ্ধের অবসানের পর স্পেনীয়রা ব্রিটিশদের হাতে লডারডেলের নিয়ন্ত্রণ অর্পণ করে। তখন দু-একজন ছাড়া তেকুইস্তা জাতির প্রায় সব মানুষ পালিয়ে কিউবা চলে যায়।
বিংশ শতাব্দীর পূর্বে ফোর্ট লডারডেল "নিউ রিভার" বসতি নামে পরিচিত ছিল। ১৮৩০ এর দশকে সত্তর জন এখানে বসতি স্থাপন করেন। সেমিনোল আদিবাসীরা ১৮৩৬ সালের ৬ জানুয়ারি, ব্যবসায়ী উইলিয়াম কুলির খামার আক্রমণ করে তার স্ত্রী-সন্তান ও সন্তানের গৃহশিক্ষককে হত্যা করে। এ ঘটনার পর বসতি স্থাপনকারীরা লডারডেল ছেড়ে পালিয়ে যান।
১৯২০ সালে ফ্লোরিডার ভূমি সংস্কারের পরে দ্রুত ফোর্ট লডারডেলের উন্নতি সাধিত হতে থাকে। তবে ১৯২৬ সালে মিয়ামি শহরে সংঘটিত ক্রান্তীয় ঘূর্ণিঝড় ও ১৯৩০ সালের মহামন্দা শহরের ব্যাপক অর্থনৈতিক ক্ষতি করে দেয়। ১৯৩৫ সালের জুলাই মাসে রুবিন স্ট্যাসি নামের একজন আফ্রো-আমেরিকানকে  ছিনতাইয়ের অভিযোগে ফ্লোরিডা পুলিশ গ্রেপ্তার করে নিয়ে যায়। পথিমধ্যে একশ জন শ্বেতাঙ্গ পুলিশকে ভাগিয়ে তাকে ধরে নিয়ে যায় ও গাছে ঝুলিয়ে ফাঁসি কার্যকর করে। এরপর মৃতদেহে তারা ক্রমাগত গুলিবর্ষণ করতে থাকে। রুবিনের দেহে পরবর্তীতে বিশটি গুলি পাওয়া যায়। নাৎসি জার্মানির সংবাদমাধ্যম এর তীব্র নিন্দা জানিয়ে নিজেদের গণহত্যা কার্যক্রমকে বৈধতা দানের চেষ্টা করে।
দ্বিতীয় বিশ্বযুদ্ধের সময় ফোর্ট লডারডেল একটি গুরুত্বপূর্ণ নৌঘাঁটি ছিল।
১৯৬১ সালের জুলাই মাস পর্যন্ত ফোর্ট লডারডেল সৈকতে কৃষ্ণাঙ্গদের প্রবেশাধিকার ছিল না। ১৯৫৪ সালে কৃষ্ণাঙ্গদের জন্য সৈকত নির্মাণ করা হলেও ১৯৬৫ সালের আগে সেখানে যাওয়ার উপযুক্ত রাস্তা নির্মাণ করা হয়নি। ১৯৬১ সালের ৬ জুন কৃষ্ণাঙ্গরা ফোর্ট লডারডেল সৈকতে ধরনা দেওয়া শুরু করে। ১৯৬২ সালে বিচারক টেড ক্যাবট প্রদত্ত রায়ে সৈকত কর্তৃপক্ষের বর্ণবাদ অবৈধ ঘোষিত হয়।